《次马得閒幽居客至韵》
宋代·乐备

吾道如君有几人，生憎轻薄白头新。
林泉卜筑何妨静，诗酒寻盟不厌频。
小雨汀洲松浦霁，斜阳花草玉峰春。
芒鞵竹杖须乘兴，快取平生见懒真。

作者简介：宋苏州昆山人，先世居淮海，字功成，一字顺之。高宗绍兴二十四年进士。官至军器监簿。与范成大等人结社唱和，以诗文名于时。